jkorsvik/nowiki_second_scrape_merged huggingface dataset:
Ruaveien

Ruaveien (1-31, 2-30) er en vei i Hønefoss. 
Ruaveien har avkjøring fra Ådalsveien, mellom starten i Hønengata og Almemoen. Veien går nordøstover, og ender i Rua gård. Veien består av eneboliger, og ligger cirka 90 meter over havet.


== Se også ==
Gater i Hønefoss


== Referanser ==


== Eksterne lenker ==
(en) Ruaveien, Hønefoss – kategori av bilder, video eller lyd på Commons
Wrigley’s Juicy Fruit

Wrigley's Juicy Fruit er én av tre klassiske tyggegummier som produseres av Wrigley Company, et amerikansk selskap som nå eies av Mars, Incorporated. De to andre er Wrigley's Spearmint og Wrigley's Dobblemint. Alle tre er formet som lange, flate plater som stables lagvis i pakkene.
Norske matbutikker selger ikke lenger de tre klassiske tyggegummiene fra Wrigley, men de kan kjøpes ved flere besinstasjoner og i mange spesialbutikker. Tyggegummien ble lansert i 1893, og er det mestselgende tyggegummi-merket i USA.


== Referanser ==
Jhon Córdoba

Jhon Andrés Córdoba Copete (født 11. mai 1993) er en colombiask fotballspiller som spiller for den russiske klubben FK Krasnodar.


== Klubkarriere ==


=== Envigado ===
Córdoba fikk sin debut for Enivigado i 2010. I 2011 fikk han to kamper, begge som innbytter i Torneo Apertura, men fikk spille i Copa Colombia der han scoret mot Independiente Medellín og Once Caldas. Córdoba fikk flere kamper under Torneo Finalización 2011, da han scoret 5 mål på 18 kamper. Han beholdt start plassen sin i Torneo Apertura 2012, og avsluttet sesongen som lagets toppscorer med 6 mål på 16 kamper.


=== Chiapas ===
Etter en imponerende sesong i Enivigado ble Córdoba signert av den meksikanske klubben Chiapas 9. juli 2012. Han fikk sin debut 20. juli 2012 mot Tigres, og scoret sitt først mål i 4-0 seieren over San Luis.


=== Espanyol ===
3. september 2013 signerte Córdoba en ett års låneavtale med La Liga klubben Espanyol, med opsjon for kjøp til €3,5 milioner. 30. november scoret Córdoba sitt første mål for klubben mot Real Sociedad, og fikk sitt andre mål 25. januar i kampen mot Valencia. Han avsluttet lånoppholdet med 4 mål på 28 kamper.


=== Granada ===
12. august 2014 signerte Córdoba en fem års avtale med Granada. 14. september fikk Córdoba sin debut da han kom inn for Alfredo Ortuño i det 82 minutt i hjemme kampen mot Villarreal, som endte 0-0. Hans først mål kom i den neste kampen, der han scoret det eneste målet i borte seieren over Athletic Bilbao.


=== Mainz 05 ===
31. august 2015 ble Córdoba lånt ut for ett år til Bundesliga-klubben Mainz 05. Han scoret 5 mål i Bundesligaen inkludert vinner målet mot Bayern München i en sjokkerende 2-1 seier på bortebane. I mai 2016 benyttet Mainz opsjonen sin til å signere Córdoba permanent, Córdoba signerte en kontrakt som løper frem til 2020. I Bundesliga 2016-2017 fikk Córdoba 28 kamper, scoret 5 mål og hadde 8 assist.


=== Köln ===
28. juni 2017 signerte Córdoba en fire års kontrakt med Köln.28. april 2018 kom Córdoba på fra benken i 3-2 tapet mot Freiburg, noe som bekreftet at Köln rykket ned til 2. Bundesliga.I 2018-2019 sesongen avsluttet Córdoba med 20 mål, nest mest i 2. Bundesliga og hjalp Köln med opprykk til Bundesliga 2019-2020.


== Referanser ==


== Eksterne lenker ==
(en) John Córdoba – Transfermarkt 
(en) John Córdoba – WorldFootball.net 
(en) John Córdoba – Soccerbase.com 
(en) John Córdoba – FootballDatabase.eu 
(en) John Córdoba – Soccerway 
(en) John Córdoba – FBref
Christian Karl af Slesvig-Holsten-Sønderborg-Pløn-Nordborg

Christian Karl (født 20. august 1674, død 23. mai 1706) var en brandenburg-prøyssisk offiser. 
Han ble født i Magdeburg som yngste sønn av den avdelte hertug August av Slesvig-Holsten-Sønderborg-Nordborg og hustru Elisabeth Charlotte av Anhalt-Harzgerode. Han valgte en karriere i militæret og ble den 30. november 1697 oberst i Brandenburg, 14. januar 1705 ble han utnevnt til prøyssisk generalmajor.20. februar 1702 hadde han giftet seg med  Dorothea Christina av Aichelberg (1674–1762), datter av fogd i Nordborg, Johann Franz av Aichelberg. Hun hadde ganske visst anene i orden, men var ikke fyrstelig av fødsel, hvorfor Christian Karls mor og hans bror Joachim Frederik motsatte seg forbindelsen. Med tiden tødde dog moren opp og aksepterte ekteskapet, mens Joachim Frederik stod fast i sin motstand.Christian Karl så seg tvunget til å avstå sitt len på Ærø til broren mot et pengevederlag. Han ga samtidig avkall på all arverett for sine barn til slektens lensgods sålenge det fantes mannlige etterkommere etter broren. Hustruen og barna fikk navnet von Carlstein og tildelt et særlig våpenskjold, som hadde store likheter med det slesvig-holstenske.Paret fikk følgende barn: 

Charlotte Amalie (1703-?, døde som barn)
Wilhelmine Augusta (1704-1749), gift 1731  med Conrad Ditlev Reventlow
Frederik Carl (1706–1769). Etter en lengre arvekonflikt, ble han omsider hertug av Slesvig-Holsten-Sønderborg-Plön og oppnådde samtidig anerkjennelse for moren.Christian Karl døde i 1706, få måneder før hans sønn kom til verden. 


== Referanser ==
Joaquim Sousa Saraiva

Joaquim Sousa Saraiva, (også Joaquim da Souza Saraiva, født 24. oktober 1764 i Camalhotes i bispedømmet Leiria i Portugal, død 18. februar 1818 i Macao i Kina) var en katolsk kinamisjonær og biskop som var apostolisk vikar i Beijing (1808-1818).Joaquim da Souza Saraiva trådte inn i ordenen lazaristene ca år 1780. Han ble presteviet 22. desember 1787.
Den 20. august 1804 ble han i en alder av 39 år utnevnt til koadjutor apostolisk vikar av Peking (Beijing) og til titulærbiskop av Tipasa in Mauretania, og ble bispeviet den 13. oktober samme år i Macao av koadjutor-erkebiskop av Goa, msgr. Manuel Santo Galdino.
Den 6. juli 1808 ble han ordinær apostolisk vikar, og innehadde dette embede i den kinesiske hovedstad frem til sin død. 


== Referanser ==


== Kilder ==
Les Ordinations Épiscopales, år 1805, Nr 32
Hierarchia Catholica, Vol. 7, s 301 og s. 371
Mathias Kjølø

Mathias Ullereng Kjølø (født 27. juni 2001) er en norsk fotballspiller som spiller for den nederlandske klubben Twente.Han debuterte i 2020 for klubbens reservelag Jong PSV i Eerste Divisie.Den 8. november 2020 fikk han sin Eredivisie-debut for PSV mot Willem II Tilburg.
Han har tidligere spilt ungdomsfotball for Kjelsås og Vålerenga.


== Familie ==
Mathias Ullereng Kjølø er sønn av Mike Kjølø, som spilte over 200 kamper i den norske eliteserien.


== Referanser ==


== Eksterne lenker ==
(en) Mathias Kjølø – Transfermarkt 
(en) Mathias Kjølø – Soccerway 
(no) Mathias Kjølø – Norges Fotballforbund 
(en) Mathias Kjølø – FBref
Plassveien (Ringerike)

Plassveien (1-7, 2-6) er en vei i Hønefoss. 
Plassveien har avkjøring fra Ådalsveien, mellom starten i Hønengata og Almemoen. Veien går nordøstover, i parallell med Ruaveien, og er cirka 100 meter lang. Veien består av eneboliger, og ligger cirka 90 meter over havet.


== Se også ==
Gater i Hønefoss


== Referanser ==


== Eksterne lenker ==
(en) Plassveien, Hønefoss – kategori av bilder, video eller lyd på Commons
Elektropop

Elektropop eller elektronisk popmusikk er en undersjanger av popmusikk som kombinerer elementer fra elektronisk musikk og pop. Elektropop-sjangeren beskrives gjerne som en variant av synthpop, med et tungt elektronisk lydbilde og utstrakt bruk av elektroniske instrumenter som synthesizere, trommemaskiner og sampling. Sjangeren oppstod i begynnelsen av 1980-årene og har økt kraftig i popularitet blant publikum og musikere etter 2000.


== Bakgrunn ==


=== 1980-årene ===
I begynnelsen av 1980-årene drev flere britiske artister frem en ny synthpop-stil med tunge innslag av elektronisk musikk og utstrakt bruk av synthesizere. Gary Numan, the Human League, Soft Cell, John Foxx og Visage var blant pionerene innen sjangeren. Også sveitsiske Yello regnes som en av grunnleggerne for den nye musikkretningen. Electro-sjangeren var på sin side utviklet av Afrika Bambaataa, som igjen var tungt påvirket av band som Yellow Magic Orchestra og Kraftwerk. Disse sjangrene fikk stor påvirkning på popmusikken i 1980-årene, blant annet representert av musikken til Madonna.
En ny type fascinerende musikk begynte å dukke opp med tidevannet; den ble kalt elektropop, fordi elektronisk instrumentasjon – hovedsakelig synthesizere og syndrums — ble brukt for å lage popsanger. «Pop Muzik» av M var blant de første. Det var en gradvis opphopning av verdige elektropop-plater, selv om de fremdeles stort sett bare ble spilt på rockediskoteker. Men i 1981 åpnet slusene seg, og «ny musikk» fikk endelig strømme fritt. Gjennombruddslåten var «Don't You Want Me» av Human League.


=== 2000– ===
I 2009 dukket det opp en rekke nyhetsartikler som erklærte en ny epoke med ulike elektropopstjerner, og dette sammenfalt med en kraftig økning i populariteten til flere elektropopmusikere. I en BBC-undersøkelse blant 130 musikkeksperter, var ti av de femten beste artistene innen elektropopsjangeren. Lady Gaga hadde hatt stor kommersiell suksess i 2008 med sitt debutalbum The Fame. Musikkskribent Simon Reynolds bemerket at «alt rundt Gaga kom fra electroclash, unntatt musikken, som ikke var særlig 1980-talls».  Samtidig var den koreanske popmusikk-scenen kraftig dominert og påvirket av elektropop, frontet av band som Super Junior, SHINee, f(x) og Girls' Generation.Sjangeren har også vunnet popularitet i den skandinaviske musikkscenen, frontet av artister som Karin Park, Margaret Berger og The Knife.


== Se også ==
Dansepop
Vaporwave
Futurepop
Teenpop


== Referanser ==

Litteratur

Jones, Hollin (2006). Music Projects with Propellerhead Reason: Grooves, Beats and Styles from Trip Hop to Techno. PC Publishing. ISBN 978-1-870775-14-4. 
https://www.youtube.com/playlist?list=PLyMXHJxkVlfGGsSjqjiSBfXSRBui-y_Aw
Mannsrettighetsbevegelsen

Mannsrettighetsbevegelsen (engelsk men's rights movement, MRM; også kjent som men's rights activism, MRA) består av grupper og individer som fokuserer på samfunnsforhold og på bestemte offentlige tjenester som de mener har en negativ innvirkning på menn, eller strukturelt diskriminerer menn. Bevegelsen er omstridt og blir delvis regnet som en hatideologi. Sentrale temaer bevegelsen er opptatt av er familierett, foreldreskap, barn, selvmord, vold mot menn i nære relasjoner, kampen mot omskjæring, menn i utdanning, verneplikt, velferds- og helsepolitikk. Noen forskere regner bevegelsen som er del av en reaksjon mot feminismen eller en motbevegelse. Mannsrettighetsbevegelsen er nært knyttet til mannosfæren, som utgjør «hundrevis av nettsider, blogger og forumer dedikert til å angripe feminister spesielt og kvinner […] generelt».Mannsrettighetsbevegelsen har historiske røtter i, men er forskjellig fra, mannsfrigjøringsbevegelsen, som var opptatt å dekonstruere negative sider ved mannlig identitet og maskulinitet, og i allianse med feminister.
Utsagn og aktiviteter innen mannsrettighetsbevegelsen har blitt kritisert som hatefulle og voldelige. Southern Poverty Law Center skrev i 2018 at selv om «noen hjørner av mannsrettighetsbevegelsen fokuserer på legitime problemer» utgjør mye av mannsrettighetsbevegelsen en hatideologi som senteret beskrev som male supremacy. Mannsrettighetsbevegelsen har også blitt beskrevet som misogynistisk.


== Referanser ==
Charles Calvert, 3. baron Baltimore

Charles Calvert, 3. baron Baltimore, (født 27. august 1637 i Salisbury i England, død 21. februar 1715 i London) var lensherre (Lord Proprietor) av provinsen Maryland 1675–1689.
Han var sønn av Cecil Calvert, 2. baron Baltimore, og Anne Arundell.


== Referanser ==


== Litteratur ==
John D. Krugler: English and Catholic: the Lords Baltimore in the Seventeenth Century. Baltimore: Johns Hopkins University Press. (2004) ISBN 0801879639
Bolton, Charles Knowles, The Founders: Portraits of Persons Born Abroad, Volume 1 Retrieved October 2010
Brugger, Robert J., Maryland, a Middle Temperament 1634-1980 Retrieved July 26, 2010
Chapelle, Suzanne Ellery Greene, Maryland: A History of Its People Retrieved August 10, 2010
Hoffman, Ronald, Princes of Ireland, Planters of Maryland: A Carroll Saga, 1500-1782 Retrieved Jan 24 2010
Yentsch, Anne E, A Chesapeake Family and their Slaves: a Study in Historical Archaeology, Cambridge University Press (1994) Retrieved Jan 2010 Denne artikkelen er helt eller delvis basert på materiale fra Calvert, Charles i Nordisk familjebok, utgitt mellom 1904 og 1926 – i dag offentlig eiendom.
Kristin Husøy

Kristin Husøy (født 2. april 2001 i Trondheim i Norge) er en norsk musiker og sanger. Hun har deltatt i flere TV-konkurranser som The Voice og Melodi Grand Prix.
Hun fremfører musikk innen sjangre som pop, soul, jazz, R'n'B og gospel, og hun er inspirert av musikere som Amy Winehouse, Stevie Wonder, Lauryn Hill og Ella Fitzgerald.


== Bakgrunn ==
Husøy er oppvokst i Trondheim og startet å spille piano i første klasse. Siden har hun spilt minst 30 minutter piano hver dag, og på skolen hadde hun musikk som valgfag på ungdomsskolen og siden musikklinjen på videregående skole.


== Musikkarriére ==
Etter å ha fullført videregående skole tok hun et friår for å jobbe med musikk. Blant annet deltok hun i The Voice på TV 2 i 2019, men hun nådde ikke finalerundene. I 2020 deltok hun i Melodi Grand Prix på NRK1 med sangen «Pray for Me», skrevet av de nederlandske låtskriverne Galeyn Tenhaeff, Marcia Thadea Angèle Sondeijker, Roel Rats og Neil Hollyn. Sangen ble innspilt i Nederland. Hun vant sin delfinale lørdag 25. januar 2020 da hun møtte gruppen Sie Gubba i gullduellen. I finalen i Trondheim 15. februar 2020 ble hun nummer 2.


== Referanser ==


== Eksterne lenker ==
(en) Kristin Husøy på Internet Movie Database
Koksabukta naturreservat

Koksabukta naturreservat omfatter den nordlige delen av Koksabukta med tilliggende strandsone på Storøya på Fornebu i Bærum kommune. Berggrunnen består av sedimentære bergarter med mye kalk fra perioden kambrosilur. Bukta er grunn og har variert vegetasjon med en rekke sjeldne arter. Særlig verdifull er deler av strandlinjen og tørrbakkene innenfor. Våtmarksområdet har rikt fugleliv, og utgjør en svært viktig raste- og hvileplass for fugler under trekk. Det er også hekkeområde for flere arter, blant annet sivspurv og rørsanger. Stedet er også viktig som overvintringsplass for mange spurvefugler.Naturreservatet henger i vest sammen med Torvøya og Bjerkholmen naturreservat.
Det er ikke tillatt med motorisert ferdsel i området, heller ikke robåt, kano, seilbrett eller tilsvarende.


== Referanser ==
Music to Be Murdered By

Music to Be Murdered By  er det ellevte studioalbumet til den amerikanske rapperen Eminem, utgitt 17. januar 2020 på Aftermath Entertainment, Interscope Records og Shady Records uten forhåndsvarsel, på lignende måte som forrige album Kamikaze (2018). Albumet ble produsert av Eminem og Dr. Dre, blant andre produsenter, og inneholder samarbeid med blant annet Black Thought, Q-Tip, Juice Wrld, Ed Sheeran, Young M.A, Skylar Grey, Don Toliver, Anderson .Paak, Royce da 5'9", King Crooked og Joell Ortiz.Ved siden av albumet ga Eminem også ut en musikkvideo til «Darkness», regissert av James Larese.


== Sporliste ==


== Personale ==
Krediteringer er hentet fra Tidal.Musikere

Nikki Grier – støtte vokal (spor 1)
Sly Pyper – bakgrunn vokal (spor 6)


== Referanser ==


== Eksterne lenker ==
(en) Music to Be Murdered By på Discogs 
(en) Music to Be Murdered By på MusicBrainz 
(en) Music to Be Murdered By på Spotify 
(en) Music to Be Murdered By på Genius — sangtekster 
(en) Music to Be Murdered By på AllMusic
Nicolai Østeby

Nicolai Østeby (født 7. januar 2003) er en norsk politiker (H) fra Kristiansand. Fra 2021 er han vararepresentant til Stortinget fra Vest-Agder valgdistrikt. Han ble valgt inn som en av historiens yngste vararepresentanter ved stortingsvalget i 2021.Østeby var fra januar til september 2020 ungdommens ordfører i Kristiansand. Han var den første til å inneha vervet, og dermed den første mindreårige noensinne til å ta plass i Kristiansand bystyre. Samme år mottok han ytringsprisen «Mot til å si ifra» for sin innsats i kampen mot hets rettet mot ungdomspolitikere.I 2021 vant han Unge Høyres elitekurs. Etter å ha vært leder for Kristiansand Unge Høyre og så fylkesleder for Agder Unge Høyre, ble han i 2022 valgt inn i Unge Høyres sentralstyre som en av de yngste sentralstyremedlemmene i partiets historie.Østeby fullførte studiespesialiserende videregående opplæring på Kristiansand katedralskole Gimle i 2022.


== Referanser ==


== Eksterne lenker ==
(no) Nicolai Østeby hos Stortinget 
(no) Nicolai Østeby hos Norsk senter for forskningsdata
Lagmannsholmen naturreservat

Lagmannsholmen naturreservat omfatter øya Lagmannsholmen i Bærum samt sjøen om lag 50 meter utenfor, og strandsonen på fastlandet innenfor på Fornebulandet. 
Holmen er ubevokst, og berggrunnen er sedimentære bergarter fra den geologiske perioden ordovicium. Fjellet er rikt på fossiler, og i reservatet vises lagdelingen i de såkalte etasjene 4b og 4c. Stedet har stor forskningsmessig verdi.
Lagmannsholmen er også en viktig hekkeplass for hettemåke, en art som har vist stor tilbakegang ved Oslofjorden siden 1980-tallet.Det er ferdselsforbud på Lagmannsholmen og sjøområdet rundt i tiden 15. april til 15. juli. Det er for øvrig ikke tillatt å fjerne fossiler fra fast fjell.


== Referanser ==
Møkkalassene naturreservat

Møkkalassene naturreservat omfatter tre skjær sørøst for Snarøya i Bærum, samt sjøen inntil 50 meter utenfor. Skjærene har vært en viktig hekkelokalitet for hettemåke, en bestand som har vist dramatisk nedgang fra 1980-tallet. Antallet hettemåker har imidlertid vist noe økning igjen etter 2005.Det er ferdselsforbud i området fra 15. april til 15. juli, og med hunder hele året.


== Referanser ==
Gatemat

Gatemat, også kjent som engelske street food, er spiseklar mat eller drikke som selges på offentlige steder som gater og torg. Maten selges gjerne av gateselgere, og tilberedes og serveres fra mobile boder, biler eller tilhengere – ofte omtalt som matbiler eller food trucks. Maten er gjerne enkle fingerretter og hurtigmat som taco, pizza, desserter og is, og den er ment for umiddelbar konsumering. Gatematen skal serveres raskt og er ofte billigere enn restaurantmat. Gatemat fra ulike land og regioner som India, Sørøst-Asia, Mexico og Italia har blitt populære utenfor sine hjemregioner. Gatemat har lange tradisjoner, men har blitt stadig mer populær i den vestlige verden. Ifølge en undersøkelse utført av FNs organisasjon for ernæring og landbruk i 2007, spiser rundt 2,5 milliarder mennesker gatemat hver eneste dag.Gatemat kjøpes og konsumeres av en rekke ulike grunner, som tilgjengelighet, smaksrik mat for en rimelig penge i sosiale situasjoner. Gatemat er også et fast innslag nattestid i helger, der folk på vei hjem fra byturer kan kjøpe enkle retter som pølser, hamburgere, pizza, kebab og bakte poteter fra matboder og matbiler. Gatemat serveres helst utendørs på gater og markeder, men har også blitt vanlig i innendørs mathaller og markeder. Der kan kundene velge mellom en rekke matboder og kjøpe mat og drikke fra ulike regioner og matkulturer. I Norge har det etter 2010 blitt etablert flere mathaller, som Mathallen i Oslo, og matbiler har utover 2010-årene blitt et vanlig innslag på torg som for eksempel Youngstorget i Oslo. I 2015 etablerte også matfestivalen Matstreif en egen avdeling for gatemat.


== Referanser ==
Ragnar Næss

Ragnar Hertzberg Næss (født 1942) er en norsk filosof, arbeidslivsforsker og mannsaktivist. Han jobbet frem til 1993 som forsker ved Arbeidsforskningsinstituttet, og var siden frilansforsker. Næss har vært aktiv i innvandringsdebatten og har utgitt en rekke rapporter og artikler innen den tematikken. I 2000-årene ble han også kjent for sin virksomhet i mannsrettighetsbevegelsen; han var grunnleggeren, hovedorganisatoren og den første lederen i MannsForum, der han satt i styret til 2015. I 2015/2016 ble han ekskludert fra MannsForum. Grunnen til eksklusjonen var hans ønske om å fokusere på sexkjøpsloven som en viktig sak for mannsbevegelsen. Det øvrige styret i MannsForum ønsket ikke et slikt fokus. Ragnar mente at sexkjøpsloven er ubalansert og ikke er forankret ut fra saklige motiver. Han grunnla da en ny organisasjon som han ledet, Liberalt MannsForum. Han er sønn av Arne Næss. Han oversatte i 2002 Spinozas etikk til norsk.


== Referanser ==
Alv naturreservat

Alv naturreservat omfatter holmen Alv vest for Langodden/Fornebulandet i Bærum kommune. Tidligere var det en stor koloni av hettemåker på holmen, men i 2005 var disse forsvunnet. Stedet bukes nå av fiskemåker, gråmåker og ærfugl.Det er ferdselsforbud i området fra 15. april til 15. juli, og med hunder hele året.


== Referanser ==
Havpadlerne Færder

Havpadlerne Færder er en klubb som organiserer turpadlere som ferdes i områdene i og rundt Færder nasjonalpark.
Foruten å avholde kurs innen Norges padleforbunds kursstige, arranger klubben korte lavterskel-turer hver torsdag i sommerhalvåret og lengre turer for mer rutinerte padlere annenhver søndag hele året.
Havpadlerne er organisert under Norges padleforbund, som igjen er en del av Norges Idrettsforbund. HPF har over 300 medlemmer.


== Referanser ==


== Eksterne lenker ==
Offisielt nettsted 
Færder Brott Kru, undergruppe for brottpadlere.
Ole Laake

Ole Kristian Kristiansen Laake (født 13. november 1862 i Ullensaker, død 22. mai 1927 samme sted) var en norsk gårdbruker, offiser, lærer og Venstre-politiker.Laake gikk på artilleriets underoffiserskole. Han blei offiser i 1889, og han gikk så gradene fram til han i 1915 blei major og sjef for 1. posisjonsartilleribataljon av feltartilleriregiment nr. 4. Parallelt med dette var han lærer ved Vinterlandbruksskolen i Oslo fra 1889 til 1897. Han fikk stipend for å foreta studiereiser innen landmåling i Europa, og fra 1897 var han lærer (fra 1899 overlærer) i tegning og landmåling ved Norges landbrukshøgskole.Han var en sentral Venstre-politiker i fylket og blant annet formann i Akershus amts venstreforening en periode. I Ullensaker var han ordfører fra 1908 til 1916 og viseordfører fra 1923 til 1927. Han var vararepresentant til Stortinget fra Akershus amt 1916–1918 og fra Akershus fylke 1925–1927. Han møtte på tinget en kort periode i 1918.Laake var født på gården Låke i Ullensaker. I 1901 blei han eier av gården Haug i Hovin i Ullensaker, og her bodde han til sin død. Han var bror til general Kristian Laake.


== Referanser ==


== Eksterne lenker ==
(no) Ole Laake hos Norsk senter for forskningsdata
Storøykilen naturreservat

Storøykilen naturreservat omfatter den sørlige siden av Storøykilen og et noe større område innerst i kilen ved Fornebulandet i Bærum kommune. Bukta er grunn og en stor del av området er dekket av våtmarksvegetasjon. Stedvis kommer beggrunnen opp i dagen, med kalkrike, sedimentære bergarter fra perioden kambrosilur. Her finnes tørketålende kalkvegetasjon. Lenger inn på land preges landskapet av store eike- og lindetrær. Stedet er viktig som raste- og hvilested for trekkfugler, men også som overvintringssted for flere spurvefuglarter.Det er ikke tillatt med motorisert ferdsel, heller ikke robåt, kano, seilbrett eller liknende.


== Referanser ==
Nymobakken

Nymobakken (1-39, 2-40) er en vei på Hen i Ringerike. 
Nymobakken har avkjøring fra Hensveien, og går nordover til Hensmoen, på vestsiden av Ådalsveien. Veien består av eneboliger, og industri i midten og den nordlige enden, som John Myrvang AS, Unicon og Ringerike Pukk og Sand AS. Den ligger cirka 163 meter over havet i sørenden.


== Se også ==
Nymofaret
Nymoveien
Nymostubben


== Referanser ==


== Eksterne lenker ==
(en) Nymobakken, Ringerike – kategori av bilder, video eller lyd på Commons
Kongshavn naturminne

Kongshavn naturminne er en mindre odde helt sør på Snarøya i Bærum. Verneformålet er å ta vare på et utsnitt av Oslofeltets fossiførende bergarter. Her vises en profil gjennom lagene fra øverste del av epoken mellomordovicium, de såkalte etasjene 4b og 4c.Her er det ikke tillatt å fjerne fossiler fra fast fjell.


== Referanser ==